cyanic-selkie/wikianc huggingface dataset:
Landbou in Suid-Afrika
Uitdagings
Intensiewe boerdery het in Suid-Afrika dekades lank grootskaalse ekologiese skade berokken. Gronderosie as gevolg van oorbeweiding, oorverbouing en korsvorming is in die sestigerjare van die 20ste eeu selfs as 'n "nasionale ramp" bestempel. Die jaarlikse verlies aan akkergrond het 400 miljoen ton beloop. Die gebruik van kunsmis en toediening van chemiese insekdoders het jaarliks tot honderde sterfgevalle onder landbou-arbeiders as gevolg van vergiftiging gelei. Ook die grond en drinkwater is ernstig vergiftig. Die probleem van oorbenutting van grond is vererger deur besoedeling, wat deur nywerhede, onder meer kragopwekking, veroorsaak is.
Skilpadjies
Die name "skilpadjie", "muise", "vlermuise" en "pofadder" verwys na die gereg se uiterlike voorkoms. "Pofadder" is die grootste variëteit, omtrent die grootte van 'n man se voorarm. Dit word ook gemaak van gemaalde lewer wat in 'n groot stuk netvet toegedraai is en gewoonlik by partytjies bedien word aangesien een gebraaide "pofadder" 8 tot 10 porsies kan oplewer.
Landbou in Suid-Afrika
Uitdagings
Landbougebiede, wat deur tradisionele Swart bestaansboerdery gekenmerk word, het nie beter gevaar nie. Eeue se primitiewe boerdery, oorbeweiding en oorverbouing het die gehalte van die landbougrond net soos moderne landboumetodes verminder en gronderosie bevorder.
Skilpadjies
Dit is uiteraard 'n baie ryk maal met hoë cholesterol en versadigde vet; en die verbruiker moet normaalweg heelwat stysel in die vorm van mieliepap of roosterbrood saam met die skilpadjies nuttig, om nie 'n aanval van oordadigheid te beleef nie.
Landbou in Suid-Afrika
Sitrusbedryf
Die ontstaan van Suid-Afrika se sitrusbedryf dagteken van 1654, twee jaar nadat 'n Nederlandse nedersetting aan die Kaap deur Jan van Riebeeck gevestig is. 'n Paar lemoen- en suurlemoen boompies is in dié jaar van St. Helena, 'n eiland in die suidelike Atlantiese Oseaan, en van Indië af gebring en op twee plekke geplant – die Kompanjiestuin te Kaapstad en Van Riebeeck se plaas, Bosheuwel.
Op 25 Julie 1661 het Van Riebeeck in sy Dagregister vermeld dat die eerste lemoene in die Kompanjiestuin gepluk is. Meer as 200 jaar later is daar met die uitvoer na oorsese bestemmings begin. In 1907 is 3 000 kiste Suid-Afrikaanse lemoene op die Londense mark verkoop, en in die volgende jaar het uitvoere na die Britse hoofstad gestyg tot 14 454 kiste. Uitvoere het vervolgens verder toegeneem sodat mettertyd 'n behoefte ontstaan het om die bemarking van sitrusvrugte deur 'n organisasie te laat hanteer.
So het op 31 Augustus 1926 die Suid-Afrikaanse Koöperatiewe Sitrusbeurs met sy hoofkantoor in Pretoria as internasionale bemarkingsorganisasie tot stand gekom. Sy bemarkingsnaam Outspan het oor die wêreld inslag gevind as sinoniem vir Suid-Afrikaanse sitrusvrugte. Die Sitrusbeurs het sy eie navorsingsafdeling en hanteergeriewe by die hawens van Maputo, Durban en Port Elizabeth gevestig. Later is werksaamhede gediversifiseer en ingevoerde sitrusvrugte van produsente uit die Noordelike Halfrond asook nie-sitrusvrugte soos avokado's, mango's en druiwe plaaslik bemark.
In 1990 het die Suid-Afrikaanse sitrusbedryf vir die eerste keer die R1 miljard-kerf oortref, met 'n oes van 52 miljoen kartonne waarvan 30,3 miljoen uitgevoer is.
Nissan Almera
Die Nissan Almera was 'n klein gesinsmotor vervaardig deur die Japannese vervaardiger Nissan van 1995 tot 2006. Dit was in wese die Europese uitvoermarkweergawe van die hedendaagse Nissan Pulsar, die eerste generasie, en van die Nissan Bluebird Sylphy, die tweede generasie.
Die naam is tans ook gebruik vir 'n paar ander weergawes van die motor: die Suid-Koreaans-vervaardigde Samsung SM3, in verskeie uitvoermarkte wêreldwyd; die Nissan Latio, regdeur die Suidoos-Asiatiese markte; die tweede generasie Nissan Bluebird Sylphy in Rusland.
Die Alméra-naam was 'n familienaam van Franse renjaers gedurende die 1980's.
Kepler-26
Kepler-26 is ’n K-tipe ster in die noordelike sterrebeeld Lier. Dit is geleë by regte klimming en deklinasie. Met ’n skynbare magnitude van 15,5 is die ster te dof om met die blote oog te sien.
Panorama
Panorama is 'n voorstad in Kaapstad.
John Barrett (akteur)
John Barrett (18 Februarie 1910 – 22 Mei 1983) was 'n Britse akteur. Hy was bekend vir sy rolle in die rolprent Far from the Madding Crowd (1967) en in die televisiereekse The Monsters (1962), The War of Darkie Pilbeam (1968), en Clochemerle (1972).
Clarence Wilson (akteur)
Clarence Wilson (17 November 1876 – 5 Oktober 1941) was 'n Amerikaanse akteur. Hy was bekend vir sy rolle in die rolprente I Like It That Way (1934), The Count of Monte Cristo (1934), Ruggles of Red Gap (1935), en You Can't Take It with You (1938).
Marshalltown
Marshalltown is 'n voorstad van Johannesburg, Suid-Afrika. Dit is in Johannesburg se F-streek geleë.
Mooimeisie
Die Mooimeisie (Chrysococcyx cupreus) is 'n koekoek in die Cuculidae familie.
Verspreiding
Die Mooimeisie kom in die volgende lande voor:
Angola, Botswana, Burundi, Kameroen, Sentraal-Afrikaanse Republiek, Republiek van die Kongo, Demokratiese Republiek van die Kongo, Ivoorkus, Ekwatoriaal-Guinee, Eritrea, Ethiopië, Gaboen, Gambië, Ghana, Guinee, Guinee-Bissau, Kenia, Liberië, Malawi, Mali, Mosambiek, Namibië, Nigerië, Rwanda, São Tomé en Príncipe, Senegal, Sierra Leone, Suid-Afrika, Sudan, eSwatini, Tanzanië, Togo, Uganda, Zambië, en Zimbabwe.
Die voël is 'n broeiparasiet en gebruik hoofsaaklik die groenrugkwêkwêvoëls as broeigasheer.
Crawford Wilson
Crawford Wilson (gebore 9 September 1989) is 'n Amerikaanse akteur. Hy is bekend vir sy rolle in die rolprent Robots (2005) en in die televisiereekse Judging Amy (1999) en Poor Paul (2008).
Lys van stede in Madagaskar
Hier volg 'n lys van stede in Madagaskar met bevolking (volgens 'n sensus in 1993 en 'n raming vir 2013), streek, en voormalige provinsie. Die stede word volgens hul beraamde bevolking in 2013 gelys. Let wel: hierdie bevolkingsyfers sluit nie die bevolkings van stedelike kommunes buite die stede in nie; sommige kommunes naby Antananarivo het 'n bevolking van meer as 100 000.
Kleiner stede en dorpe
Hierdie is 'n alfabetiese lys van kleiner stede en dorpe in Madagaskar met bevolking (volgens 'n sensus in 1993 en 'n raming vir 2001), streek, en voormalige provinsie.
Gebruikergeskepte inhoud
Gebruikergeskepte inhoud is enige vorm van inhoud wat geskep is deur gebruikers van 'n stelsel of diens en openbaar beskikbaar gestel word op daardie stelsel. Gebruikergeskepte inhoud kom meestal voor as bydraes op aanlynplatforms, soos op sosialemedia-webwerwe, en kan verskeie soorte inhoud insluit soos blogbydraes, wiki's, video's en opmerkings.
Die term "gebruikergeskepte inhoud" (GGI) en die konsep waarna dit verwys het in die middel-2000's deel van die hoofstroomgebruik geword en het ontstaan in die webpublisering- en inhoudproduksiesirkels van nuwe media. Die BBC het 'n gebruikergeskepte inhoud-platform vir sy webtuiste in 2005 geskep, en die tydskrif Time het "Jy" as die Persoon van die Jaar in 2006 aangewys, na aanleiding van die toename in die produksie van gebruikergeskepte inhoud op die internet.
KwaZenzele
KwaZenzele is 'n township in die Oos-Kaap, Suid-Afrika, aangrensend aan die dorpie Paterson.
Gebruikergeskepte inhoud
Gebruikergeskepte inhoud word gebruik vir 'n verskeidenheid toepassings, insluitend probleemverwerking, nuus, vermaak, reklame, skinder en navorsing. Dit is 'n voorbeeld van die demokratisering van inhoudproduksie; waar daar in die 1970's en 1980's tradisionele "hekwagte" soos koerantredakteurs en uitgewers die hoofde van nuusprogramme was wat alle inhoud en inligting goedgekeur het voordat dit uitgesaai of uitgegee is, was 'n groot aantal individue in die 1990's en 2000's, namate mediaproduksie deur nuwe tegnologieë meer toeganklik, gebruikersvriendelik en bekostigbaar vir die algemene publiek geword het, in staat om teks, digitale foto's en digitale video's aanlyn te publiseer, met min of geen "hekwagte" of filters.
Definisie
Die opkoms van gebruikergeskepte inhoud het 'n verskuiwing teweeg gebring in mediaorganisasies wat inhoud aanlyn skep, na die aanbied van geriewe waar amateurs hulle eie inhoud kan plaas. Gebruikergeskepte inhoud word gekenmerk as burgerlike media teenoor die "verpakte goedere-media" van die afgelope eeu. Burgerlike media is gehoorgeskepte terugvoering en nuusdekking. Mense gee hul resensies en deel stories in die vorm van gebruikergeskepte en gebruikeropgelaaide klank- en videogrepe. Eersgenoemde is 'n tweerigtingproses in teenstelling met die eenrigtingverspreiding van laasgenoemde. Gespreks- of tweerigtingmedia is 'n belangrike eienskap van die sogenaamde Web 2.0, wat die plasing van jou eie inhoud en kommentaar op ander mense s'n aanmoedig.
Die rol van die passiewe gehoor het dus verander sedert die koms van Nuwe Media, en 'n steeds-groeiende aantal deelnemende gebruikers maak gebruik van die interaktiewe geleenthede, veral op die internet, om onafhanklike inhoud te skep. Voetsool-eksperimentering skep dan 'n vernuwing van klank, kunstenaars, tegnieke en verhoudings met gehore wat dan deur die hoofstroommedia gebruik word. Die aktiewe, deelnemende en skeppende gehoor voer deesdae hoogty met taamlik toeganklike media, hulpmiddels en toepassings, en dié kultuur beïnvloed op sy beurt massamediamaatskappye en wêreldwye gehore.
Die Organisasie vir Ekonomiese Samewerking en Ontwikkeling bepaal drie sentrale denkrigtings vir gebruikergeskepte inhoud: Dit is belangrik om 'n doelwit te hê voordat iemand probeer om deel van die GGI/sosiale netwerk-omgewing te word. Maatskappye kan byvoorbeeld gebruikers vra om hul resensies regstreeks op hul Facebook-blaaie te plaas. Dit kan rampspoedig wees as die gebruiker iets plaas wat mense teen die produk gekant maak.
Geskiedenis
Gebruikergeskepte inhoud het moontlik ontstaan met die "briewe aan die redakteur"-rubrieke in koerante van die 18de eeu. In die 1990's het etlike elektroniese bulletinbordstelsels gegrond op die gebruikergeskepte inhoud ontstaan. Sommige van hierdie stelsels is in webruimtes omskep, insluitend die rolprentinligtingwebwerf IMDb, wat in die 1990's as rec.arts.movies begin het. Met die groei van die wêreldwye web het die fokus na webwerwe verskuif, waarvan etlikes gegrond is op gebruikergeskepte inhoud, insluitend Wikipedia (2001) en Flickr (2004).
Die BBC het in April 2005 'n gebruikergeskepte inhoud-span as 'n proefneming begin met drie personeellede. Kort na die Londense bomontploffings op 7 Julie 2005 en die brand by die Buncefield-olieopslagplek, is die span permanent aangestel en uitgebrei, wat 'n weerspieëling is van die toetrede tot die hoofstroom van burgerlike joernalistiek. Ná die Buncefield-ramp het die BBC meer as 5,000 foto's van kykers ontvang. Die BBC betaal nie normaalweg vir inhoud wat deur kykers geskep is nie.
In 2006 het CNN die CNN iReport van stapel gestuur, 'n projek met die oogmerk om gebruikergeskepte nuus aan CNN te lewer. Sy teenstander Fox News Channel het daarna sy eie projek begin, wat hy "uReport" genoem het. Dit was tipies van die nuusorganisasies in 2005–2006, wat veral na die Londense bomontploffings besef het dat burgerlike joernalistiek besig was om 'n beduidende deel van uitgesaaide nuus te word. Sky News kry byvoorbeeld gereeld foto's en video's van hul kykers.
Die motivering om GGI te skep
Terwyl die voordele verbonde aan gebruikergeskepte inhoud vir die aanbieder van die inhoud duidelik is, is die voordele vir die bydraer minder regstreeks. Daar is verskeie teorieë agter die motivering om gebruikergeskepte inhoud by te dra, wat wissel van altruïsties, sosiaal en materialisties. Vanweë die hoë waarde van gebruikergeskepte inhoud, gebruik baie webruimtes aansporings om die skep daarvan aan te moedig. Hierdie aansporings kan oor die algemeen verdeel word in onuitgesproke aansporings en uitdruklike aansporings.
Webwerwe
Vermaakmediapublikasies sluit Reddit, 9Gag, 4chan, Upworthy, Inbound.org en Distractify. Webwerwe soos 9Gag stel gebruikers in staat om memes en vinnige videogrepe te skep. Webwerwe soos Tech in Asië en Buzzfeed betrek lesers by professionele gemeenskappe deur artikels te plaas met gebruikergeskepte kommentaarafdelings. Ander soorte is fanfiction soos FanFiction.Net, imageboards; verskeie kunswerke soos deviantArt en Newgrounds; die deel van selfoonfoto's en -video's soos Picasa en Flickr; gebruikerresessiewebwerwe; sosiale netwerke vir klank soos SoundCloud; en massaborgskappe soos Kickstarter of crowdsourcing. Sekere vorme van gebruikergeskepte inhoud kan beskou word as burgerlike joernalistiek.
Opvoedkundig
Wikipedia, 'n gratis ensiklopedie, is een van die grootste gebruikergeskepte inhoud-databasisse in die wêreld.
Die deel van foto's
'n Fotodeel-webwerf soos Flickr is 'n webwerf waar gebruikers hul persoonlike foto's kan plaas en hulle etikette gee na aanleiding van hul "motivering". Flickr bied nie net die foto's aan nie, maar stel hulle aan die publiek beskikbaar vir hergebruik en selfs om verander te word. Dit bevat uitsluitlik gebruikergeskepte inhoud.
Die uitwerking op joernalistiek
Die ingebruikneem van Web 2.0-tegnologie in nuuswebwerwe het dit moontlik gemaak dat aanlyngebruikergeskepte inhoud van sosiale platvorms soos Myspace, LiveJournal en persoonlike blogs na die hoofstroom- aanlynjoernalistiek beweeg, in die vorm van kommentaar oor nuusberigte wat deur professionele joernaliste geskryf is, en ook deur opnames, die deel van inhoud en ander vorme van burgerlike joernalistiek.
Sedert die middel-2000's moes joernaliste en uitgewers dink oor die uitwerking wat gebruikergeskepte inhoud gehad het op hoe nuus gepubliseer, gelees en gedeel word. 'n 2016-studie van uitgewers se sakemodelle dui daarop dat lesers van aanlyn nuusbronne artikels deur sowel joernaliste as gebruikers beskou as van waarde – solank die gebruikers kundiges is op die gebied waaroor hulle skryf. In reaksie hierop word voorgestel dat aanlyn nuuswebwerwe hulself nie net moet beskou as 'n bron van artikels en ander soorte joernalistiek nie, maar ook as 'n platform vir die betrokkenheid by en terugvoering van hul gemeenskappe. Die voortgesette betrokkenheid by 'n nuuswebwerf wat moontlik is vanweë die interaktiewe aard van gebruikergeskepte inhoud word beskou as 'n toekomstige bron van volhoubare inkomste vir uitgewers van aanlynjoernalistiek.
Die gebruik in bemarking
Die gebruik van gebruikergeskepte inhoud is opmerklik in die pogings om aanlyn te bemark, veral onder millenniale. 'n Goeie rede hiervoor is dat 14% van verbruikers in Amerika handelsadvertensies vertrou, terwyl 48% van verbruikers GGI vertrou. Al hoe meer maatskappye gebruik GGI-tegnieke in hul bemarkingsveldtogte, soos Starbucks met hul Wit Beker-kompetisie waar klante meegeding het oor wie die beste gekrabbel (doodle) op sy beker kon teken.
Die doeltreffendheid van GGI in bemarking is ook beduidend. Byvoorbeeld, die "Share a Coke"-veldtog van Coca-Cola waarin klante foto's van hulself met bottels op sosiale media kon plaas, het gelei tot 'n inkomstestyging van 2%. Vir millenniale kan GGI hul aankoopbesluite 59% van die kere beïnvloed, terwyl 84% sê dat GGI op 'n maatskappy se webwerf 'n mate van invloed het op wat hulle koop, gewoonlik op 'n positiewe manier. Oor die algemeen heg verbruikers meer waarde aan eweknieë se aanbevelings en resensies as dié van professionele mense.
Claremont (kiesafdeling)
duimnael|180px|regs|[[Richard Stuttaford, LV vir Nuweland van 1924 tot 1933 en vir Claremont van 1933 tot 1942.]] duimnael|180px|regs|[[Sidney Waterson, LV vir Claremont van 1943 tot 1953 en toe nog vyf jaar LV vir Contantia.]]
Nadat die kiesafdeling Nuweland, waar Richard Stuttaford van 1924 af LV is, voor die verkiesing van 1933 afgeskaf is, word hy in 1933 onbestrede in Claremont vir die Verenigde Party verkies. Hy kry in 1938 teenstand van die Dominiumparty se E.M.O. Clough, maar wen met 'n meerderheid van 2 052 stemme, toevallig ook presies net soveel stemme soos Clough gekry het. Stuttaford tree op 28 Desember 1942 uit die politiek, nadat hy minister in genl. Jan Smuts se kabinet was, maar omdat 1943 in elk geval verkiesingsjaar sou wees, bly die setel vakant tot die verkiesing op 7 Julie 1943 toe Sidney Frank Waterson, LV vir Suid-Skiereiland van 1929 tot 1938 en ook 'n kabinetsminister, onbestrede verkies word.
In 1948 behaal Waterson 'n meerderheid van 6 202 bo die onafhanklike R.B. de la R. Oosthuizen, wat net 731 stemme kry. In 1953 word hy weer onbestrede verkies. Waterson bly tot 4 Maart 1958 LV vir Claremont, wat met die verkiesing afgeskaf word en word daarna op 15 April onbestrede in die nuwe kiesafdeling Constantia verkies.
Frederik van Zyl Slabbert, leier van die Progressiewe Federale Party van 1979 tot 1986, was van 1977 tot 1986 LV vir Claremont.
Montjuïc-renbaan
Die Montjuïc-renbaan is 'n voormalige straatrenbaan geleë op die Montjuïcberg bokant die hawe van Barcelona, Katalonië, Spanje.
Dit het die Formule Een Spaanse Grand Prix 'n paar keer gehuisves van 1968 tot 1975, en word as een van die beste Formule Eenbane van alle tye beskou.
Jenna Coleman
Jenna Coleman (gebore 27 April 1986) is 'n Engelse aktrise. Sy is bekend vir haar rolle in die rolprente Captain America: The First Avenger (2011) en Me Before You (2016), en in die televisiereeks Victoria (2016).
Menlopark, Pretoria
Menlopark is 'n voorstad in die ooste van Pretoria, Suid-Afrika. Menlopark is geleë tussen Brooklyn, Lynnwood en Waterkloof en het in ongeveer die 1950's ontstaan. Die oorspronklike erwe was die sg. "Burger-erwe" wat aan veteraansoldate van die Tweede Wêreldoorlog toegedeel is. Sommige erwe is daarna in 2 of 4 verdeel om voorsiening te maak vir die hedendaagse norm vir sekuriteitseenhede en vinnige lewensstyl.
Die voorstad se naam is, soos ook Brooklyn en Lynnwood, heel waarskynlik afkomstig van gelyknamige plekke in die VSA.
Alfa
Alfa (hoofletter Α, kleinletter α) is die eerste letter van die Griekse alfabet. In die Griekse numeriese stelsel het dit 'n waarde van 1. Dit is afgelei van die Fenisiese letter "Alef" of. Die Latynse A en die Cyrilliese A is van die Griekse Alfa afkomstig.
Alfa, beide as simbool en term, word gebruik om 'n verskeidenheid dinge te beskryf, waaronder die eerste of merkwaardigste gebeurtenis of deel van iets. In die Nuwe Testament verklaar God homself as die "Alfa en die Omega, die begin en die einde, die eerste en die laaste" (Openbaring 22).
September
Simbole
Die sterretekens wat binne die maand September val, is die Maagd (22 Augustus-19 September) en die Weegskaal (20 September-21 Oktober).
September se geboortesteen is die saffier.
Oktober
Oktober begin op dieselfde dag van die week as Januarie, behalwe in skrikkeljare waar geen maand op dieselfde dag as Oktober begin nie.
Billy Franey
Billy Franey (23 Junie 1889 – 6 Desember 1940) was 'n Amerikaanse akteur, regisseur, en skrywer.
De'Angelo Wilson
De'Angelo Wilson (29 Maart 1979 – 26 November 2008) was 'n Amerikaanse akteur. Hy was bekend vir sy rolle in die rolprente 8 Mile (2002), Antwone Fisher (2002), The Salon (2005), en Falling Away (2012).
Pomare II
Pomare II of Pōmare II (omstreeks 1782 – 7 Desember 1821; volle naam: Tū Tū-nui-ēa-i-te-atua Pōmare II), was van 1782 tot 1821 die tweede monarg van die Koninkryk Tahiti. Hy is deur sy pa, Pomare I, op die troon geplaas, maar het van 1782 tot 1803 onder dié se regentskap regeer.
Lewe
Hy is aanvanklik erken as die opperheerser van Tahiti, maar is later gedwing om op die nabygeleë eiland Moorea te gaan skuil. Op 12 November 1815 het hy teruggekeer en sy vyande by die Slag van Te Feipi verslaan.
Kenzō Takada
Kenzō Takada (高田 賢三 (Takada Kenzō) 27 Februarie 1939 – 4 Oktober 2020) was 'n Japannees modeontwerper. Hy het die Kenzo handelsmerk gestig,'n wêreldwye handelsmerk van parfuum, velsorgprodukte en klere, en was die erepresident van die Asian Couture Federation.
Pomare II
Huwelik en kerstening
Hy het geglo hy het die guns van die god 'Oro verloor en onder leiding van die sendeling Henry Nott die Christelike geloof aangeneem. Hy is op 16 Mei 1819 in Papeete gedoop – sy Christenskap en die steun van die Engelse sendelinge het hom gehelp om die koninklike mag se sentraliseer.
Kenzō Takada
Persoonlike lewe en dood
Takada was in 'n verhouding met Xavier de Castella, wat in 1990 oorlede is aan 'n MIV/Vigs-verwante siekte. De Castella het gehelp met die ontwerp van Takada se Japannese-styl huis van 14000 vierkante voet, wat in 1987 begin is en in 1993 voltooi is.
Takada sterf op 4 Oktober 2020 aan komplikasies van die koronavirussiekte-2019 terwyl hy in die Amerikaanse hospitaal van Parys in Neuilly-sur-Seine gehospitaliseer was. Hy was 81 jaar oud.
Griekwaland-Wes
Griekwaland-Wes is 'n streek in Sentraal-Suid-Afrika, wat nou deel uitmaak van die provinsie Noord-Kaap. Die gebied is oorspronklik deur die Griekwas bewoon.
Chakalaka
Chakalaka of tjakalaka is 'n eg Suid-Afrikaanse gekruide groentestowegereg wat met enige van die volgende voorgesit kan word: brood, mieliepap, stampmielies, stowegeregte en kerries. Om sy sterk smaak te temper, word dit dikwels saam met amasi (suur dikmelk of amaas) opgedien.
Griekwaland-Wes
Griekwaland-Wes het in 1873 'n Britse kolonie geword, met Kimberley as sy hoofstad. In 1880 is die gebied deur die kolonie Kaap die Goeie Hoop geannekseer. Met die stigting van die Unie van Suid-Afrika in 1910 het Griekwaland-Wes 'n deel van die Kaapprovinsie geword, maar het nog steeds sy eie "provinsiale" sportspanne behou.
Nog 'n gebied wat deur die Griekwas bewoon is nadat hulle uit Griekwaland-Wes weggetrek het deur die Vrystaat en Lesotho, het eers as Niemandsland bekend gestaan, maar nadat dit in 1878 deel van die Kaapkolonie geword het, is dit Griekwaland-Oos gedoop.
Chakalaka
Oorsprong en bestanddele
Chakalaka het volgens oorlewering in die townships van Johannesburg ontstaan.
Clathria gorgonioides
Clathria gorgonioides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Chakalaka
Oorsprong en bestanddele
Dit het dalk sy oorsprong op die goudmyne om Johannesburg gehad toe Mosambiekse mynwerkers wat van skof af gekom het, gaar geblikte produkte (soos tamatiestowe en sousboontjies) met rissies of ander kruie gemeng het sodat hulle iets met 'n Portugese smaak saam met hul pap kon eet.
Daar bestaan verskeie resepte vir chakalaka, afhangend van kultuur of familietradisie. Die meeste soorte sluit nierboontjies, tamaties, wortels, uie, kerrie, knoffel en soms ertjies of groenbone in.
Clathria gombawuiensis
Clathria gombawuiensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 2005 deur Kim & Sim.
Nigel Barrie
Nigel Barrie (5 Februarie 1889 – 8 Oktober 1971) was 'n Britse akteur. Hy was bekend vir sy rolle in die rolprente Bab's Diary (1917), Bab's Matinee Idol (1917), A Slave of Vanity (1920), en The Little Minister (1921).
Ray Barron
Ray Barron is 'n Britse akteur. Hy is bekend vir sy rolle in die rolprent 10 Rillington Place (1971) en in die televisiereekse Secret Agent (1964), Special Branch (1969), en The Sweeney (1974).
Clathria hexagonopora
Clathria hexagonopora is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1963 deur Lévi.
November
November begin elke jaar op dieselfde dag van die week as Maart, asook Februarie behalwe in skrikkeljare.
Saratof-oblast
Saratof-oblast (Russies: Сара́товская о́бласть, Saratofskaja oblast) is ’n deelgebied van Rusland. Dit lê in die Wolga- Federale Distrik en die hoofstad is Saratof.
Sederbergsuikerbos
Die Sederbergsuikerbos (Protea acuminata) is 'n blomdraende struik wat aan die bekende Protea-genus behoort. Die plant is endemies aan Suid-Afrika en is deel van die fynbos-bioom. Daar is geïsoleerde populasies by Nieuwoudtville, Sederberg, Stettynskloof en Riviersonderendberge. Die boom groei regop en word 2 m hoog. Dit blom van Junie tot September met die hoogtepunt van Julie tot Augustus.
'n Brand vernietig die boom maar die sade oorleef. Die saad word deur die wind versprei. Die plant is eenslagtig. Dit is onbekend wat die bestuiwing laat plaasvind. Die plant groei in sandvlaktes en kus laaglande op hoogtes van 0 - 400 m.
In Engels staan dit as die Black-rim sugarbush bekend.
Jodie Comer
Jodie Comer (gebore 11 Maart 1993) is 'n Engelse aktrise. Sy is bekend vir haar rolle in die televisiereekse Doctor Foster (2015) en Killing Eve (2018).
Olimpiese Spele
Die Olimpiese Spele (ou Grieks: τά Ὀλύμπια, ta Olýmpia, "die Olimpiese Spele"; moderne Grieks: ολυμπιακοί αγώνες, olymbiakí agónes, "die Olimpiese Kompetisies") bestaan uit twee internasionale sportkompetisies wat elk elke vier jaar gehou word, naamlik: die Somerspele en die Winterspele. Tot en met 1992 was beide die spele in dieselfde jaar gehou, maar sedertdien word hulle met twee jaar intervalle aangebied.
Die slagspreuk van die Olimpiese Spele is Vinniger, Hoër, Sterker — Saam, of dan Citius, Altius, Fortius — Communiter in Latyn.
Geskiedenis
Die eerste moderne spele vind in 1896 plaas op inisiatief van Baron Pierre de Coubertin. Die eerste spele sou in Parys, Frankryk, aangebied word, maar later word besluit om dit in Athene, Griekeland te hou om die simboliese skakel met die antieke Spele te bevestig.
Kinkelbossie
Die vrugte is ongewoon vir Aizoaceae synde dit 4-gevleueld, enkelsadig en onafhanklik is. Die vlerke is aanvanklik groen en vet, maar word droog en papieragtig en bruin wat help om die saad deur die wind te versprei. Die blomme is 'n ryk bron van stuifmeel en nektar vir heuningbye.
Pomare III
Pomare III of Pōmare III (1820–1827; volle naam Teriʻitariʻa Pōmare III) was van 1821 tot 1827 die derde monarg van die Koninkryk Tahiti. Hy was die tweede oudste seun van koning Pomare II en sy tweede vrou, koningin Teriʻitoʻoterai Tere-moe-moe. Bronne verskil oor sy presiese verwantskap aan sy suster – sendelinge het gemeen hulle was halfbroer -suster, terwyl ander bronne meen hulle het dieselfde ma gehad.
Bosloerie
Die Bosloerie (Apaloderma narina) is standvoël wat voorkom aan die ooskus en onmiddellike binneland vanaf Mosselbaai verby Mosambiek. Die voël kom ook voor langs die Zambezirivier tot by die Kaprivistrook. In Engels staan die voël bekend as die Narina Trogon.
Pomare III
Lewe
Hy is op 25 Junie 1820 as Teriʻitariʻa gebore en is op 10 September 1820 gedoop. Hy het sy pa opgevolg ná dié se dood op 7 Desember 1821. Hy is op 21 April 1824 op Arue gedoop.
Omdat hy minderjarig was, het hy regeer onder die regentskap van sy ma, koningin Teriʻitoʻoterai Tere-moe-moe, sy tante en stiefma, Teriʻitariʻa Ariʻipaeavahine, en die vyf belangrikste hoofmanne van Tahiti.
Bosloerie
Voorkoms
Die mannetjie is heldergroen met 'n karmosyn pens, wasagtige geel snawel en turkoois groenerige kolle vel aan die gesig en keel. Die wyfie is valer met 'n rooibruin gesig met 'n gryser bors en dowwe karmosyn pens.
Pomare III
Lewe
Hy is op 8 Januarie 1827 aan disenterie oorlede. Hy is deur sy suster, Aimata Pomare IV Vahine-o-Punuateraitua, opgevolg wat van 1827 tot 1877 regeer het.
Bosloerie
Habitat
Die voël leef in woude, digte boomveld en ruigtes.
Nataniël
Nataniël is ’n Suid-Afrikaanse sanger, liedjieskrywer, impresario, satirikus, dramaturg en skrywer. Nataniël het sy loopbaan in 1987 begin met die uitreiking van sy enkelsnit Maybe Time. Sedertdien het hy talle albums uitgereik, oorspronklike teaterproduksies op die planke gebring, en boeke gepubliseer. Hy bestuur ook 'n maatskappy, Kaalkop, wat leefstylware vervaardig.
Lewe en werk
Nataniël le Roux (beter bekend as Nataniël) is op 30 Augustus 1962 in Grahamstad gebore as die oudste van vier kinders en het twee broers, Ian (’n wiskundeprofessor) en Erik (’n sjef), en ’n suster, Madri (’n geleentheidskoördineerder; getroud met die Suid-Afrikaanse sanger Ike Moriz). Sy pa, Eben, was ’n predikant en omroeper wat later in die vervoerbedryf gewerk het, en sy ma, Marie, was ’n onderwyseres. As gevolg van sy pa se beroep verhuis hulle baie en woon onder meer op Riebeek-Kasteel, Porterville en in Kuilsrivier in die Kaap. Vanaf standerd twee is hy in die laerskool op Porterville en matrikuleer in Kuilsrivier. In sub B begin hy met klavierlesse en op skool speel hy reeds orrel in die kerk.
Na skool studeer hy musiek aan die Konservatorium van die Universiteit van Stellenbosch, maar staak sy B.Mus.-studies in sy derde jaar. In hierdie jaar (1983) begin hy met sy eie sang- en voordragopvoerings en raak bekend as vermaaklikheidskunstenaar wat gereelde opvoerings van sang en voordrag lewer. Aanvanklik is hy 'n konsertpianis en musiekdirekteur, maar na sowat drie jaar begin hy voltyds sing. In 1987 stel hy reeds sy eerste opname “Weird people” vry en maak daarna nog verskeie CD’s.
Omdat gevestigde agente en regisseurs hom ignoreer, begin hy sy eie opname- en publisiteitsmaatskappy, Nataniël House of Music. Hierna bou hy ’n kultusgevolg op en sy vertonings is feitlik altyd totaal uitverkoop. Hy bied ongeveer twee totaal nuwe vertonings elke jaar aan, waarvoor hy heeltemal nuwe musiek en monoloë skryf en splinternuwe uitrustings laat maak. By geleentheid tree hy ook in die Royal Albert Hall in Londen op. Twee van sy operas en verskeie ander komposisies van hom word deur die Stellenbosch Konservatorium opgevoer en opgeneem. Aanvanklik is hy ’n kabaretkunstenaar, maar hy brei algaande sy repertoire uit om soul, blues en selfs die klassieke en jazz in te sluit. In 2010 word hy by die Klein Karoo Nasionale Kunstefees as beste manlike kunstenaar benoem vir sy vertoning “Nataniël – Die een konsert”.
Benewens sy eie solo-opvoerings skryf hy ook dramas en opvoerings vir ander. Hy behartig die rubriek “Kaalkop in Sarie” vir die tydskrif Sarie, maak verskeie optredes op televisieprogramme, bied ’n kookkursus aan en loods sy eie klerereeks. Vir KykNET bied hy die kosprogram “Die Nataniël Tafel” aan. Hy besit leefstylwinkels in Pretoria onder die naam Kaalkop Studio. In 2012 word hy ’n vennoot in Hardie en Abraham Laubscher se wynkelder, Altyd Lig, buite Kuilsrivier. Die wyne dra sy naam, soos die Nataniël Sauvignon Blanc, die Nataniël Rosé en die Nataniël Shiraz.
Sy naam word ook toenemend aan kinderwelsyn gekoppel en hy word aangewys as ambassadeur vir Kindersorg in Suid-Afrika. Hy stig ook sy eie liefdadigheidsorganisasie, die Nataniël Progress Project. Aanvanklik bly hy in Kaapstad, maar verhuis dan vir ’n ruk na Johannesburg, waarna hy op verskeie plekke in Pretoria woon voordat hy ’n huis in Irene in Centurion aanskaf.
Hugh Masekela
Hugh Ramopolo Masekela (* 4 April 1939, Witbank, Suid-Afrika – 23 Januarie 2018) was 'n Suid-Afrikaanse trompet-, beuel- en kornetspeler asook 'n komponis en sanger. Masekela was bekend vir sy jazz komposisies, veral sy anti-apartheidsliedjies soos "Soweto Blues" en "Bring Him Back Home".
Vroeë lewe
Masekela is gebore in KwaGuqa Township, Witbank, Suid-Afrika. Masekela het op die ouderdom van 14 trompet begin speel, op 'n trompet van Louis Armstrong wat aan hom geskenk is deur die Aartsbiskop Trevor Huddleston. Tesame met ander jong vriende het hy die Huddleston Jazz Band gestig.
Nataniël
Skryfwerk
Hy publiseer verskeie van sy werke. In “Excuse me”, “Oopmond”, “Rubber” en “Tuesday” bundel hy sketse en stories in Engels en Afrikaans wat hy meermale reeds in sy vertonings gebruik het. Sy verhale het telkens ’n sprokiesagtige element en spreek die kollektiewe onbewuste aan, met humor as die bindingselement. Telkens is die onderwerpe ook van so ’n aard dat dit subtiel sosiale kommentaar lewer en ’n spieël ophou waarin die lesers (hoorders) hulleself kan herken. Onderliggend aan die stories is meestal ook ’n tragiese element, wat dikwels in die lewendige vertonings verlore gaan omdat die gehoor nie daarop ingestel is nie. Die sketse en stories werk egter merendeels nie so goed op papier as wanneer dit met sy unieke vertelstyl voorgedra word nie. “Maria Maria” bevat stories uit sy vertonings van “The last witch”, “Pie Jesu”, “La Mano Fria”, “Violet”, “Slow tear” en “Stone shining”. “Dancing with John” is die teks van sy tweetalige kabaret met dieselfde naam en bevat ook ’n aantal foto’s uit die verhoogproduksie. ’n Jongman besluit om sy verlore skoolvriend te gaan opsoek en dit is die verhaal van sy reis deur Suid-Afrika. “When I was” is ’n versameling van voorheen ongepubliseerde verhale, waarvan sommiges aangepas is uit sy verhoogproduksies. Dit beslaan ’n magdom temas op sy unieke manier, wat dinge soos buitestanderskap, versugting, hunkering, verydelde drome en kleindorpse benepenheid dek. “Nicky & Lou” bevat 46 stories wat gebaseer is op vertonings wat hy sedert 2007 aangebied het. “150 Stories” is ’n keur van verhale uit al sy vorige bundels en dit bevat ook tien stories wat nie voorheen gepubliseer is nie. Kenmerkend van die verhale is die absurde aard daarvan, vol van die unieke kwinkslae en eiesoortige humor wat hom beroemd gemaak het. Hy ontvang twee Dalro-toekennings, naamlik vir “Work of Art” in 1990 en vir “Dancing with John” in 1991.
Hugh Masekela
Studentejare
Aan die einde van 1959 het Masekela, tesame met Abdullah Ibrahim (toe nog bekend as Dollar Brand), Kippie Moeketsi, Makhaya Ntshoko, en Johnny Gertze 'n groep by die naam van die Jazz Epistles gevorm, wat die eerste Afrika-groep was om 'n langspeelplaat in Suid-Afrika op te neem. Na die Sharpeville-slagting het Masekela egter besluit om Suid-Afrika te verlaat. Met die hulp van vriende soos Huddlestone, die violis Yehudi Menuhin en John Dankworth het Masekela dit reggekry om in te skryf as student by die Londense Guildhall School of Music. Na 'n besoek aan Amerika is hy egter vinnig bevriend met Harry Belafonte en het hy 'n beurs gewen om in New York aan die Manhattan School of Music te studeer.
In 1964 het Masekela met die Suid-Afrikaanse sangeres Miriam Makeba getrou. Hulle is twee jaar later geskei.
Nataniël
Skryfwerk
Benewens die tekste vir sy eie vertonings, skryf hy ook die verhoogtekste vir “Head on” (vir Lydia von Hagen in 1994), “Bulldozer” (vir Anna Rossouw in 1994), “In glass” (vir Elsabé Zietsman in 1995) en “Boom!” (vir Lizz Meiring in 1996). “Boom!” is ’n Gotiese komedie, waarin die sopraan Babson die hoofkarakter is. Eens het sy mense in die operahuise van New York, Milaan en Wene vermaak, nou is haar gehore die inwoners van die onderdorp in ’n plaaslike plattelandse dorpie. Onder hulle is nuuskierige kinders, haar skisofreniese ouer suster Bekka en dié se man Willem, ’n polisieman. Die tragikomiese geskiedenis van die twee armblanke-dogtertjies met hulle hemelse stemme word dan vertel. Een word ’n operaster en die ander bly agter. Babson onderbreek haar wêreldtoer om die pa te help begrawe en die ma in haar siekte by te staan, maar daar is net plek vir een suster op die werf. Die stuk is deurspek met satire en fyn spot met sommige Afrikaanse tipes en hul houding jeens kuns en andersoortigheid. Die teks van “Swanemeer: Die ware verhaal”, wat in 2010 by die Klein Karoo Nasionale Kunstefees opgevoer is, word benoem as beste debuutwerk.
Desember
Desember is die twaalfde maand van die jaar in die Gregoriaanse kalender, met 31 dae. Die naam kom van die Latyn decem vir "tien" (dit was oorspronklik die tiende maand van die jaar, voordat Januarie en Februarie ingevoeg is).
Nataniël
Skryfwerk
In “Kaalkop”  en “Kaalkop²” bundel hy ’n keur uit sy gelyknamige rubriek wat in die tydskrif Sarie verskyn, asook kortverhale en ’n aantal resepte. Verskeie kookboeke verskyn ook uit sy pen, die resepte telkens afgewissel met stories, onthaalwenke en verklarings van kookboek-terminologie. Hierdie boeke sluit in “Nataniël kook”, “Die Nataniël-kombuis”, “Food from the White House”, “Gatherings” en “Die huis van rye”.
Eerbewyse
Weens sy voorliefde vir wit klere vernoem De Leeuw Roses in Bronkhorstspruit ’n nuwe wit roos-variëteit wat hulle kweek na hom. Die Klein Karoo Nasionale Kunstefees vereer hom in 2014 met die Afrikaans Onbeperk-prys vir vernuwende denke, ’n prys wat toegeken word aan ’n individu wie se Afrikaanse skryfwerk in die algemeen as vernuwend en grensverskuiwend beskou kan word.
Desember
Desember begin op dieselfde dag van die week as September.
Piet-my-vrou
Die Piet-my-vrou (Cuculus solitarius) is 'n voël in die familie van koekoeke (Cuculidae). Dit is 'n medium-groot voël wat 28 tot 30 cm groot word. Die Afrikaanse naam van die spesie is van sy kenmerkende roep ontleen.
Verspreiding en habitat
Dit kom in alle Afrikalande suid van die Sahara voor. In Suid-Afrika is dit 'n algemene broeiende trekvoël, en word in die hele gebied behalwe die droër weste gevind.
Die voorkeur habitat van die piet-my-vrou is woude en plantasies. Dit word gewoonlik alleen waargeneem, eerder as in die geselskap van voëls van dieselfde spesie.
Voortplantingsgedrag
Die piet-my-vrou paar met meer as 'n enkele maat (dit is poligaam). Die piet-my-vrou se gewoonte is om die neste van ander voëls vir haar nageslag te gebruik (hulle is dus broeiparasiete). Die voël lê tot 20 bruinkleurige eiers per seisoen in verskillende neste. Omtrent vyftien spesies van kleiner voëls word geparasiteer, maar die mees algemene gashere is die gewone janfrederik (Cossypha caffra), die kwikkie (Motacilla capensis) en die witkeeljanfrederik (Cossypha humeralis). Die surrogaatouers maak dan (onwetend) die piet-my-vroukuiken groot.
Geelbaadjie-beweging
Geelbaadjie- of die geel glimbaadjie-beweging (Frans: les gilets jaunes, genoem na die dra van geel glimbaadjies) is 'n protesbeweging wat ontstaan het in Frankryk in November 2018. Die beweging het geen leiers nie en streef diverse eise na.
Die Geelbaadjie-beweging is 'n protesbeweging wat in Mei 2018 aanlyn begin het en het gelei tot betogings wat Saterdag 17 November 2018 in Frankryk begin het en vinnig versprei het na Wallonië, die vroeër swaar geïndustrialiseerde suidelike deel van België. Die geel glimbaadjie is gekies as 'n simbool, want al die motoriste word deur die wet (sedert 2008) vereis om 'n hoë sigbaarheidsbaadjie in hul voertuie te hê wanneer hulle ry (as 'n veiligheidsmaatreël). As gevolg hiervan is glimbaadjies algemeen beskikbaar, goedkoop en simbolies. Reeds vroeg in Desember 2018 is hierdie simbool algemeen aangewend deur protesbewegings vanaf Europa tot Irak, en die hoë sigbaarheidsglimbaadjies het die aandag op hul agendas gevestig.
Die beweging is gemotiveer deur stygende brandstofpryse, die hoë lewenskoste en bewerings dat die belastinghervormings die werkers en middelklas die meeste benadeel (veral dié in landelike en semi-stedelike gebiede). Betogers eis die vermindering van brandstofbelasting, die herinstel van "solidariteitsbelasting" op die rykes, die verhoging van die minimumloon en die bedanking van die president van Frankryk, Emmanuel Macron. Die beweging het tydens die COVID-19-pandemie van 2020 tot stillstand gekom.
Veldpou
Die veldpou (Neotis denhami) is 'n groot voël wat tot die familie Otididae behoort. Hulle broei oor die grootste gedeelte van sub-Sahara Afrika.
Satyajit Ray
Satyajit Ray (Suiwer Bengaalse naam: Shottojit Ray সত্যজিৎ রায়; Kalkutta, 2 Mei 1921 – 23 April 1992) was 'n Bengaals-Indiese filmvervaardiger.
Ray is in die Bengaalse stad van Kolkata gebore. Hy was 'n lid van 'n Bengaalse familie wat prominent in die literatuur en kuns was. Ray het aan die Presidency College en aan die Visva-Bharati University gestudeer. Die inspirasie vir Ray om films te maak, was 'n ontmoeting met die Franse filmvervaardiger Jean Renoir, en die Neorealistiese Italiaanse film ladri di biciclette.
In 1955 debuteer Ray met die film Pather Panchali. Hierdie film is op 'n gelyknamige roman gebaseer, en dit was die eerste deel van Ray se Apu-trilogie. Pather Panchali het 11 groot internasionale pryse ontvang, soos Best Human Document op die Cannes-filmfees.
In totaal was Satyajit Ray die regisseur van 37 films, waaronder lang- en kortfilms, asook dokumentêre films. Benewens sy werk as 'n filmvervaardiger was Satyajit Ray ook 'n skrywer van fiksie, uitgewer, grafiese ontwerper en filmkritikus. Hy het ook musiek vir sy eie films saamgestel.
Vechigen
Vechigen is 'n munisipaliteit in kanton Bern, in die distrik Bern-Mittelland van Switserland. In 2018 het 5 242 mense in die munisipaliteit gewoon. In 2020 het meeste van die inwoners Duits gepraat.
Kloofsig
Kloofsig is 'n voorstad in die suide van Pretoria, Suid-Afrika. Kloofsig is geleë tussen Lyttelton, Monument Park uitbreiding 2 en die Fonteinedal.
Die voorstad se naam is afkomstig van die kleinerige kloof waardeur 'n mens ry, langs die Fonteinedal op pad na Lyttelton en Irene in die suide.
Clathria hispidula
Clathria hispidula is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1884 deur Ridley.
Christian J. Frank
Christian J. Frank (13 Maart 1890 – 10 Desember 1967) was 'n Amerikaanse akteur. Hy was bekend vir sy rolle in die rolprente Forlorn River (1926), The Cavalier (1928), Under Montana Skies (1930), en Winds of the Wasteland (1936).
Dooley Wilson
Dooley Wilson (3 April 1886 – 30 Mei 1953) was 'n Amerikaanse akteur. Hy was bekend vir sy rolle in die rolprente Casablanca (1942), Come to the Stable (1949), Play It Again, Sam (1972), en Begin Again (2013).
Tamatie
Die woord tamatie kan na die plant (Solanum lycopersicum) verwys, of na die eetbare, gewoonlik pragtige rooi vrug wat dit dra. Die tamatie is oor die wêreld heen versprei gedurende die Spaanse kolonialisering van die Suid-Amerikas, waar dit oorspronklik uit Peru vandaan kom. Dit word nou baie algemeen verbou, insluitend kweekhuise of plastiektonnels in koeler wêrelddele.
Tamaties word op verskeie maniere verbruik, byvoorbeeld rou, gebraai of gekook as bestanddeel van baie geregte en souse, en ook in drankies. Plantkundig word die tamatie as 'n vrug beskryf, maar vir kookdoeleindes word dit as 'n groentesoort beskou. Dit mag verwarring veroorsaak, soos in 'n hooggeregshofgeding al ondervind is in die VSA.
Daar is heelwat natuurlike vyande vir tamaties bv. insekte, en roes, 'n soort swam wat gedy wanneer die tamaties te klam bly.
Wêreldwye produksie en uitvoer
Limpopo is Suid-Afrika se belangrikste produksiegebied, gevolg deur Mpumalanga, KwaZulu-Natal en Oos-Kaap. Dit is naas aartappels die gewildste groentegewas in die land.
Lüderitz
Lüderitz is 'n klein seehawe en vissersdorp aan die Atlantiese kus van Namibië (Suidwes-Afrika) en die administratiewe hoofstad van die ǃNamiǂnûs-kiesafdeling in die Namibiese gewes ǁKaras. Die dorp is vernoem na die Bremense koopman Franz Adolf Eduard Lüderitz. Die permanente bevolking is in 2015 op sowat 20 000 beraam.
Europese verkenning
Die Portugese seevaarder Bartolomeu Diaz was die eerste Europeër wat in 1487 in 'n nabygeleë baai suid van die huidige dorp voet aan wal gesit en 'n tradisionele steenkruis met wapen op die Lüderitz-skiereiland se Diazpunt opgerig het. Die oorspronklike kruis (Portugees: padrão) was as gevolg van erosie sterk verweer en is in 1929 deur 'n replika vervang. Die ou Portugese origineel word tans in 'n Kaapstadse museum vertoon. duimnael|links|250px|Diazpunt naby Lüderitz
Stigting van 'n Duitse handelspos
Die Bremense tabakhandelaar Adolf Lüderitz het in 1883 in Angra Pequeñabaai (die latere Lüderitzbaai) geland. Sy medewerker en vennoot Heinrich Vogelsang het van die plaaslike Orlam-hoof Josef Frederiks 'n gebied met 'n lengte van 40 myl en 'n wydte van 20 myl gekoop om hier 'n handelspos te stig. Die hoof het 100 goudpond en 250 gewere ontvang en was daarvan oortuig dat hy eintlik 'n gebied met 'n lengte van 70 en 'n wydte van 35 kilometer aan die Duitsers sou verkoop het. Nadat hy die ooreenkoms onderteken het, het die Duitse koopmans egter daarop verwys dat hulle nie Engelse myl (wat gelykstaan aan 1,6 kilometer) bedoel het nie, maar Pruisiese myl (7,5 kilometer) – Frederiks het sodoende die grootste deel van sy stamgebied van 300 by 150 kilometer verkoop.
Die land is nogtans as waardeloos beskou, en Lüderitz het eintlik gehoop om hier grondstowwe te kan ontgin. Sy mynbou-eksplorasies het egter op niks uitgeloop nie. Lüderitz het uiteindelik in finansiële moeilikhede beland en sy omvangryke grondbesit in 1885 aan die Duitse Koloniaalmaatskappy van Suidwes-Afrika verkoop.
Koloniale Duitse bewind
duimnael|links|300px|Dié foto is pas ná die besetting deur genl. [[Louis Botha se soldate geneem van die hoofstraat en Kapp se konsert-en-balsaal. Die Duitse bevelvoerder het 'n aanval deur 'n oorweldigende mag verwag en daarom die dorp verlaat en die hawehoof ("jetty") vernietig.]]
Lüderitz het in die volgende jare tot 'n besige handelshawe ontwikkel. Danksy die mynbou, talle immigrante wat die land binnegestroom en die diamantedorp Kolmannskuppe gestig het, het Lüderitz 'n welvarende dorp geword.
20ste en vroeë 21ste eeu
Toe die winsgewende diamantontginning in 1920 na die suide van die land verskuif is het Lüderitz sy ekonomiese rol as 'n mynbou sentrum kwytgeraak. Die plaaslike ekonomie het nou op 'n kleinskaalse visserybedryf en 'n aantal klein skeepswerwe gesteun. Danksy die karakoel teelt in die suide van die land het 'n aantal tapytwewers hulle ook hier gevestig. Nogtans het Lüderitz se toekoms minder rooskleurig gelyk.
Ter geleentheid van Lüderitz se eeufeesvierings in 1983 is talle historiese geboue uit die koloniale tydperk gerestoureer, en Lüderitz het 'n belangrike toeristebestemming in Namibië geword. Die boubedrywighede by die hawe, wat aansienlik vergroot is, het talle nuwe werkgeleenthede vir jongmense geskep, en in 2000 is die toeristesentrum Waterfront ingewy.
Naamdebat
Nadat die Swapo-regering enkele administratiewe streke hernoem het om die laaste oorblyfsels van die land se koloniale verlede af te breek, het nuusberigte oor 'n beplande naamwysiging vir Lüderitz onrus onder die blanke bevolking veroorsaak, terwyl ook swart Namibiërs hul misnoeë oor dié stap uitgespreek het. Laat in 2013 is bekendgemaak dat slegs die kiesafdeling se naam na !Nami‡Nûs verander sal word. !Nami‡Nûs is 'n term uit die plaaslike Khoekhoegowab-taal en beteken "omhelsing".
Pres. Hifikepunye Pohamba het in 'n amptelike toespraak, wat hy in 2014 gehou het, albei name gebruik. In Duitse reisgidse, wat in 2015 gepubliseer is, word derhalwe steeds die benamings Lüderitz en Lüderitzbucht vir die nedersetting gebruik. Lüderitzbucht ("Lüderitzbaai") is 'n ouer naam uit die vroeë koloniale tydperk wat in die omgangstaal steeds gebruik word om na die nedersetting te verwys. Bewoners uit alle etniese groepe verwys na hulself dan ook trots as Buchters.